Document ID: /roh_data/filtered/fineweb-2-filterrobots_roh.jsonl.gz/11426

En Svizra saja be mintga quart ospital finanzialmain propi saun tenor in studi da l'interpresa da cussegliaziun PWC, che la «NZZ am Sonntag» ha publitgà. 20-25% dals ospitals hajan problems finanzials massivs e per circa la mesadad dals ospitals giajan ils quints gist anc si, els sajan finanzialmain flaivels.
Custs muntan
Vitiers vegnia ussa ch'i spetgia in squitsch massiv da custs sin ils ospitals e las clinicas, uschia l'associaziun dals ospitals H+. Ils ospitals stoppian en media far quint cun pretschs d'energia ch'èn tranter 40% fin 300% pli auts che fin ussa. Er tar las mangiativas, il material e las pajas saja da quintar ch'ils pretschs creschian. L'associaziun pretenda perquai che la politica e las assicuranzas adatteschian las tariffas.